Publication: Magyar Közlöny
Issue: MK-2011-73 (Year: 2011, Number: 73)
Era: contemporary
Section: 1. melléklet a 2011. évi LXXIX. törvényhez
Paragraph Index: 527

b) azokat a veszélyes árukat, amelyek nemzetközi szállítása engedélyezett és a szállításukhoz előírt feltételeket (beleértve a mentességeket), különösen: – az áruk besorolását (osztályozását), beleértve a besorolási kritériumokat és a vonatkozó vizsgálati módszereket; – a csomagolóeszközök használatát (beleértve az egybecsomagolást); – a tartányok használatát (beleértve a töltést); – a feladási eljárásokat (beleértve a küldeménydarabok jelölését és bárcázását, a szállítóeszközök táblázását és jelölését, valamint a szükséges okmányokat és információkat); – a csomagolóeszközök és tartányok gyártására, vizsgálatára és jóváhagyására vonatkozó előírásokat; – a szállítóeszközök használatát (beleértve a berakást, az együvé rakást és a kirakást). 1.1.2.2 Az „A” Melléklet bizonyos előírásai az ADR 2. cikkével összhangban, a „B” Mellékletre, ill. az „A” és a „B” Mellékletre egyaránt vonatkoznak, a következők szerint: 1.1.1 Szerkezet 1.1.2.3 (A „B” Melléklet hatálya) 1.1.2.4 1.1.3.1 A szállítás jellegéből adódó mentességek 1.1.3.6 Az egy szállítóegységben szállított mennyiségből adódó mentességek 1.1.4 Más szabályzatok alkalmazhatósága 1.1.4.5 Nem közúti szállítás 1.2 Meghatározások és mértékegységek 1.3 A veszélyes áruk szállításában résztvevő személyek képzése 1.4 A résztvevők biztonsággal kapcsolatos kötelezettsége 1.5 Eltérések 1.6 Átmeneti előírások 1.8 A biztonsági követelmények betartását biztosító ellenőrzések, ill. a biztonságot elősegítő, egyéb intézkedések 1.9 A szállítás korlátozása az illetékes hatóságok által 1.10 Közbiztonsági előírások 3.1 Általános előírások 3.2 A veszélyes áruk felsorolása táblázat 1, 2, 14, 15 és 19 oszlopa (a 8. és a 9. rész előírásainak alkalmazása az egyes anyagokra és tárgyakra). 1.1.2.3 Az ADR 2. cikk értelmében a „B” Melléklet a veszélyes árukat szállító járművek szerkezetére, felszerelésére és üzemeltetésére vonatkozó feltételeket határozza meg, így: – a jármű személyzetére, felszerelésére, üzemeltetésére és az okmányokra vonatkozó követelményeket; – a járművek szerkezetére és jóváhagyására vonatkozó követelményeket. 1.1.2.4 Az ADR 1. cikk c) pontjában a „jármű” kifejezés nem jelent szükségszerűen egy és ugyanazon járművet. Nemzetközi egy szállítás akkor is, ha több különböző járművel végezik, feltéve, hogy a szállítást a fuvarokmányban megjelölt feladó és a címzett között, legalább két ADR Szerződő Fél területén végzik. 1.1.3 Mentességek 1.1.3.1 A szállítás jellegéből adódó mentességek Az ADR előírásait nem kell alkalmazni:

Source: https://magyarkozlony.hu/hivatalos-lapok/9c37029b82ff10daf735a1dfc29db4694df99b65/dokumentumok/6f4b184d139114908c1f77b1d4be8502803c7c90/letoltes